CELEX: 32021R2264
Language: sk
Date: 2021-12-17 00:00:00
Title: Vykonávacie nariadenie Komisie (EÚ) 2021/2264 zo 17. decembra 2021, ktorým sa mení nariadenie (EHS) č. 3649/92, pokiaľ ide o vysvetlivky k zjednodušenému sprievodnému dokladu pre osvedčených a samoosvedčených nezávislých malých výrobcov alkoholických nápojov

20.12.2021   
               
               
                  SK
               
               
                  Úradný vestník Európskej únie
               
               
                  L 455/22
               
            
         VYKONÁVACIE NARIADENIE KOMISIE (EÚ) 2021/2264
         zo 17. decembra 2021,
         ktorým sa mení nariadenie (EHS) č. 3649/92, pokiaľ ide o vysvetlivky k zjednodušenému sprievodnému dokladu pre osvedčených a samoosvedčených nezávislých malých výrobcov alkoholických nápojov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (1), a najmä na jej článok 34 ods. 1 druhý pododsek,
         keďže:
         
                     (1)
                  
                  
                     Vo vykonávacom nariadení Komisie (EÚ) 2021/2266 (2) sa stanovuje formulár osvedčenia uvedeného v článku 23a ods. 1 smernice Rady 92/83/EHS (3), ktoré majú členské štáty vydávať nezávislým malým výrobcom alkoholických nápojov. V uvedenom nariadení sa stanovujú aj odkazy, ktoré majú títo výrobcovia uviesť v administratívnom dokumente na prepravu alkoholických nápojov podľa kapitol IV a V smernice 2008/118/ES.
                  
               
                     (2)
                  
                  
                     V nariadení Komisie (EHS) č. 3649/92 (4) sa stanovuje obsah zjednodušeného sprievodného dokladu na účely prepravy tovaru podliehajúceho spotrebnej dani, ktorý bol uvoľnený do voľného obehu v odosielajúcom členskom štáte.
                  
               
                     (3)
                  
                  
                     S cieľom zahrnúť osvedčených a samoosvedčených nezávislých malých výrobcov je potrebné zmeniť pole 14 a vysvetlivky k nemu v zjednodušenom sprievodnom doklade na prepravu alkoholických nápojov, ktoré boli uvoľnené do obehu.
                  
               
                     (4)
                  
                  
                     Nariadenie (EHS) č. 3649/92 by sa preto malo zodpovedajúcim spôsobom zmeniť.
                  
               
                     (5)
                  
                  
                     Začiatok uplatňovania tohto nariadenia by sa mal odložiť na 1. januára 2022, aby sa zosúladil s uplatňovaním vnútroštátnych opatrení prijatých na transpozíciu smernice Rady (EÚ) 2020/1151 (5).
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Výboru pre spotrebné dane,
                  
               PRIJALA TOTO NARIADENIE:
         
            Článok 1
            Príloha k nariadeniu (EHS) č. 3649/92 sa mení takto:
            
                        1.
                     
                     
                        Pole 14 zjednodušeného sprievodného dokladu sa nahrádza takto:
                        „14 Osvedčenia (týkajúce sa určitých vín a liehovín, nezávislých malých výrobcov alkoholických nápojov)“.
                     
                  
                        2.
                     
                     
                        V oddiele „2. Nadpisy“ vysvetliviek sa pole 14 bod 3 nahrádza takto:
                        
                                    „3.
                                 
                                 
                                    V prípade alkoholických nápojov vyrobených samoosvedčenými nezávislými malými výrobcami sa pripoja informácie v súlade s článkom 6 vykonávacieho nariadenia Komisie (EÚ) 2021/2266 (*1), ak sa v členskom štáte určenia plánuje požadovať znížená sadzba spotrebnej dane.
                                 
                              
                           (*1)  Vykonávacie nariadenie Komisie (EÚ) 2021/2266 zo 17. decembra 2021, ktorým sa stanovujú pravidlá uplatňovania smernice Rady 92/83/EHS, pokiaľ ide o osvedčovanie a samoosvedčovanie nezávislých malých výrobcov alkoholických nápojov na účely spotrebnej dane (Ú. v. EÚ L 455, ...., s. ...)“"
                        
                     
                  
                        3.
                     
                     
                        V oddiele „2. Nadpisy“ vysvetliviek sa v poli 14 vypúšťa bod 4.
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 9, 14.1.2009, s. 12.
         
            (2)  Vykonávacie nariadenie Komisie (EÚ) 2021/2266 zo 17. decembra 2021, ktorým sa stanovujú pravidlá uplatňovania smernice Rady 92/83/EHS, pokiaľ ide o osvedčovanie a samoosvedčovanie nezávislých malých výrobcov alkoholických nápojov na účely spotrebnej dane (pozri stranu 26 tohto úradného vestníka).
         
            (3)  Smernica Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (Ú. v. ES L 316, 31.10.1992, s. 21).
         
            (4)  Nariadenie Komisie (EHS) č. 3649/92 zo 17. decembra 1992 o zjednodušenom sprievodnom doklade na prepravu tovaru vo vnútri Spoločenstva podliehajúcom spotrebnej dani, ktorý bol uvoľnený do obehu v odosielajúcom členskom štáte (Ú. v. ES L 369, 18.12.1992, s. 17).
         
            (5)  Smernica Rady (EÚ) 2020/1151 z 29. júla 2020, ktorou sa mení smernica 92/83/EHS o zosúladení štruktúr spotrebných daní pre etanol a alkoholické nápoje (Ú. v. EÚ L 256, 5.8.2020, s. 1).